The Coffee Collective | DSV
Hvad der startede som en drøm og et lille beskedent mini-risteri, er i dag et verdensomspændende kaffekollektiv.
I The Coffee Collective skal kaffen være frisk, og kvaliteten skabes ud fra en klar vision om et tæt samarbejde mellem de tre led: bonden, The Coffee Collective som ristemester og i sidste ende personen, der brygger kaffen. Det kræver et effektivt transport-setup.
Jette Kanstrup, der er Office Manager på The Coffee Collective’s hovedkontor i København og ansvarlig for virksomhedens supply chain, siger om samarbejdet med DSV:
”For os er transport lidt ligesom en computer, det skal bare fungere. Med DSV som samarbejdspartner kan vi fokusere på det, som vi er gode til, og det er kaffe. Vi skal ikke bruge tid på alle mulige transportdetaljer og tungt papirarbejde, det hjælper DSV os med.”
Kaffebønnerne er importeret direkte i containere fra kaffeproducenter i Kenya, Etiopien, Brasilien, Columbia, Bolivia og Panama. Når kaffen er ristet efter specielle risteprofiler, bliver den pakket og sendt afsted til kaffeelskere rundt om i verden.
Vi rister friskt, og vi sender ud friskt! For os hænger kort holdbarhed og kaffens kvalitet tæt sammen. Derfor arbejder vi med ’just in time’-leveringer igennem hele vores forsyningskæde og fokuserer meget på den service, som vi kan få hos vores leverandør af transport
Jette Kanstrup, Office Manager hos the Coffee Collective
Med privat- og engroskunder i hele verden The Coffee Collective dagligt mindre og større pakker afsted med frisk ristet kaffe, og her har prisen på kurerforsendelser, ifølge Jette Kanstrup, været helt afgørende:
Er prisen på fragt for høj, bliver vores produkter i webshoppen simpelthen alt for dyre, og vi får ikke udbredt de gode kaffeoplevelser
Om The Coffee Collective og direct trade
The Coffee Collective er et ejerdrevet kollektiv af nogle af de mest anerkendte kaffepersonligheder i Danmark. Kaffebønnerne købes direkte hos producenter i Afrika og Sydamerika, som besøges hvert år.
Ved ’direct trade’ sikres en gennemskuelig handelsmodel, der giver den bedste kvalitet af råvarer, og som samtidig aflønner producenter for deres arbejde. Den enkelte kaffeproducent betales som minimum 25% over Fair Trade-Prisen.
Læs mere om The Coffee Collective
Sæt skub i forsyningskæden
Har du og din virksomhed jævnligt varer, der skal transporteres? Fortæl os om dit transportbehov og lad os starte en dialog.